open-index/open-wikipedia-markdown huggingface dataset:
Pahkionvuoren tuulivoimapuisto

**Pahkionvuoren tuulivoimapuisto** on Satakunnan Huittisten Sampun Suontaustanmaalla ja siellä Pahkionvuorella sijaitseva tuulivoimapuisto, jossa toimii kaksi tuulivoimalaitosta. Niiden kokonaiskapasiteetti on 3,6 megawattia  ja vuosituotanto on noin viisi gigawattituntia . Tuulivoimapuiston on rakentanut ja sen myös omistaa Lännen Lintu Oy . Voimaloita operoi yhtiö itse .

## Yleistä
Pahkionvuori on Huittisten savikoiden keskeltä 100 metrin korkeuteen mpy. kohoava kallioinen mäki, joka nousee 55 metriä peltomaiden yläpuolelle. Voimalaitokset sijaitsevat noin 160 metrin etäisyydellä toisistaan ja niille on tieyhteys vuoren pohjoispuolelta.

Tuulivoimalaitokset ovat saksalaisen Enerconin valmistamaa E66/1800-mallia, jonka napakorkeus on 80 metriä , tuuliturbiinin halkaisija 70 metriä , ja kapasiteetti on 1,8 megawattia.

## Historiaa
Tuulivoimapuistolle tehtiin suunnittelutarveratkaisu kesäkuussa 2008, myönnettiin rakennuslupa maaliskuussa 2010, muutettiin rakennuslupaa joulukuussa 2011 ja rakennettiin se tämän jälkeen. Voimalat otettiin käyttöön vuonna 2012. Tuulivoimalat on hankittu käytettyinä.

Vaasan hallinto-oikeus päätti kesäkuussa 2017 ja jonka Korkein hallinto-oikeus vahvisti heinäkuussa 2018, että tuulivoimapuisto tarvitsee toimiakseen ympäristöluvan. Lännen Lintu Oy teetätti ympäristölautakunnalle mittauksia ja valitti päätöksestä Vaasan hallinto-oikeuteen, jossa se pyysi ympäristölupaan lievennyksiä. Oikeus ei kuitenkaan hyväksynyt valitusta syyskuussa 2021.

Etelä-Satakunnan ympäristölautakunta käsitteli ympäristöluvan huhtikuussa 2020,  ja se myösi ympäristöluvan asettaen samalla tuulipuiston meluhaitoille ja välkkeelle raja-arvot.

## Katso myös
* Luettelo Suomen tuulivoimaloista

## Huomioita

## Lähteet
Western Star Trucks

**Western Star Trucks Sales, Inc.** on yhdysvaltalainen kuorma-autojen valmistajayhtiö, jonka pääkonttori sijaitsee Oregonin osavaltion Portlandissa. Western Star Trucksin emoyhtiö on Daimler Truck North America, joka on Daimler Truckin tytäryhtiö.

## Aiheesta muualla

*Kotisivut
Merenneito Nerissa

**Merenneito Nerissa** on viihdetaiteilija **Neea Paurin** esittämä satuhahmo. Hän on Merenneito Riian ystävä. Pauri on esiintynyt Merenneito Nerissana aktiivisesti vuodesta 2014 lähtien.Hahmo on esiintynyt tapahtumissa kuten Helsingin venemessuilla ja vieraillut useissa uimahalleissa, Hän lopetti esiintymisen kokonaan.

## Katso myös
* Merenneito Riia

## Lähteet

## Aiheesta muualla
* Merenneito Nerissa
Eero Enberg

**Eero Ludvig Enberg** (19. toukokuuta 1874 Perniö – 11. joulukuuta 1933 Helsinki) oli suomalainen komisario ja myöhemmin yksityisetsivä.

Enberg kävi Turun klassillista lyseota ja toimi sitten maanviljelijänä Angelniemellä ja Halikossa 1894–1902. Hän oli Turun poliisilaitoksella kirjurina 1903–1904, notaarina 1904-1909 ja apulaisrikosasiain komisariona 1909–1911. Enberg oli sen jälkeen Helsingin poliisilaitoksella rikosasiain komisariona ja etsivän osaston päällikkönä sekä miehistön opettajana vuoteen 1917 saakka. Vuosina 1918–1919 hän oli kauppa- ja teollisuuskomissionin oikeudellisen osaston komisariona. Vuonna 1917 Enberg perusti komisario Koskisen kanssa yksityisen asianajo- ja etsivätoimiston Enberg & Koskinen ja vuonna 1924 hän perusti Helsinkiin oman toimistonsa Oy Eero Enbergin etsivä-, asianajo- ja vartiointitoimiston, jota hän piti kuolemaansa saakka. 

Enberg teki opintomatkoja Kööpenhaminaan ja Tukholmaan. Turussa ollessaan hän laati *Oppikirjan poliisimiehistölle*. Angelniemellä asuessaan Enberg oli muun muassa kunnallislautakunnan varapuheenjohtajana ja Salossa Salon Säästöpankin hallituksen jäsenenä.

Eero Enberg kuoli 59-vuotiaana joulukuussa 1933 pitkän sairauden jälkeen. Enberg on haudattu Malmin hautausmaalle.

## Lähteet

## Aiheesta muualla
* Messukylän murhajuttu. Komissario Eero Enbergin haastattelu, Iltalehti, 19.09.1924, nro 217, s. 3, Kansalliskirjaston digitaaliset aineistot
International Motors

**International Motors, LLC** (aiemmin **Navistar International Corporation**) on yhdysvaltalainen  holdingyhtiö, joka on International Harvesterin seuraaja. Yhtiön pääkonttori sijaitsee Illinois’n osavaltion Lislessä. International Motors valmistaa alayhtiöidensä kautta International-brändin kuorma-autoja ja IC Bus -brändin linja-autoja. Vuonna 2021 International Motorsin (sillloisen Navistar Internationalin) osti Traton, jonka taas omistaa Volkswagen Group.

## Lähteet

## Aiheesta muualla

*Kotisivut
Matikkahirviöt

**Matikkahirviöt** (engl. Monster Math Squad) on Jeff Rosenin tuottama kanadalainen animaatiosarja, jonka on luonut CBC:n ja DHX Median sijasta. Sarjaan on tuotettu kaksi kautta. Sarjan päähahmot ovat Max, Lilja ja Pöö, jotka auttavat, ratkaisevat pulmat ja ongelmat. Suomessa sitä on esittänyt Yle TV2-kanavalla 29. toukokuuta 2013 lähtien.

## Hahmot
* **Max** (engl. Max) 
* **Lilja** (engl. Lily) 
* **Pöö** (engl. Goo)
Anolis monteverde

**Anolis monteverde** on harvinainen väliamerikkalainen matelija. Kansainvälinen luonnonsuojeluliitto IUCN on määritellyt sen äärimmäisen uhanalaiseksi lajiksi.

Liskon pituus kuononkärjestä hännäntyveen on 5 cm.

Se on kotoperäinen laji Costa Rican Puntarenasin maakunnassa Cordillera de Tilaránin alueella. Se elää metsänreunassa pensaiden ja saniaisten joukossa. Lajin uhanalaisuuteen on vaikuttanut ilmastonmuutos, jonka takia liskon pesimäalueelle on muuttanut uusia petolintuja kuten *Momotus coeruliceps*.

## Lähteet
Kenworth

**Kenworth Truck Company** on yhdysvaltalainen kuorma-autojen valmistajayhtiö, jonka pääkonttori sijaitsee Washingtonin osavaltion Kirklandissa. Kenworthin emoyhtiö on PACCAR, joka omistaa myös Peterbiltin ja DAFin.

## Aiheesta muualla

*Kotisivut
A. Wess Mitchell

**A. Wess Mitchell** (s. 1977) on yhdysvaltalainen politiikan tutkija ja virkamies. Hänen erikoistumisalueitaan ovat kansainvälinen turvallisuus, transatlanttiset suhteet, alueellisen konfliktin hallinta, strateginen vakaus ja asekontrolli.

Mitchell sai kandidaatin arvon historiassa Texas Tech Universitysta ja maisterin arvon Georgetownin yliopiston Edmund A. Walsh School of Foreign Servicesta. Filosofian tohtorin arvonsa hän sai politiikan tutkimuksessa Freie Universität Berlinin Otto-Suhr-Institut für Politikwissenschaftista. Mitchell toimi vuosina 2017–2019 Yhdysvaltain apulaisulkoministerinä Euroopan ja Euraasian asioissa. Tässä asemassa hän oli vastuussa Yhdysvaltain suhteista NATO-, EU- ja ETYJ-maihin, Venäjään, Kaukasuksen maihin sekä Turkkiin. Mitchell oli mukana perustamassa Center for European Policy Analysista (CEPA). Hän on toiminut sen puheenjohtajana ja toimitusjohtajana. Lisäksi hän on toiminut muun muassa Yhdysvaltain ulkoministerin vanhempana neuvonantajana ja United States Institute of Peacen vanhempana neuvonantajana. Vuoden 2012 presidentinvaalikampanjassa Mitchell kuului Mitt Romneyn kansalliseen turvallisuusryhmään.

Mitchellin kirjoihin kuuluvat *Unquiet Frontier: Rising Rivals, Vulnerable Allies and the Crisis of American Power* (Jakub J. Grygielin kanssa) ja *The Grand Strategy of the Habsburg Empire* (2018). Hänen kirjoituksiaan on julkaistu muun muassa *[[The Wall Street Journal]]issa*, *[[Foreign Affairs]]issa*, *[[Washington Post]]issa*, *[[The American Interest]]issä*, *[[The National Interest]]issä*, *[[Orbis (lehti)|Orbisissa]]* ja *[[Internationale Politik]]issa*. Marraskuussa 2023 Mitchell arvioi artikkelissaan *[[Foreign Policy]]ssa*, että Yhdysvallat saattaisi hävitä potentiaalisen kolmannen maailmansodan. Hän korosti Ukrainan, Israelin ja Taiwanin aseistamisen tärkeyttä. Hän ehdotti ratkaisuksi kiristyneeseen maailmanpoliittiseen tilanteeseen muun muassa sosiaaliturvajärjestelmän leikkauksia ja rahan ohjaamista sotateollisuuteen sekä siviiliteollisuuden hyödyntämistä sotilaallisiin tarkoituksiin. Lisäksi hän ehdotti tuotantoa helpottavia muutoksia ympäristölakeihin.

Mitchell on kuudennen sukupolven texasilainen, mutta asuu perheensä kanssa Virginian osavaltiossa. Hänelle on myönnetty Slovakian tasavallan ulkoministerin kultamitali, Unkarin ansioritarikunnan komentajan risti ja Puolan tasavallan ansioritarikunnan upseerin risti. Lisäksi Mitchell on saanut Stanton Foundationin palkinnon kirjoittajana soveltavan historiantutkimuksen alueella.

## Lähteet
Cyrtodactylus gordongekkoi

**Cyrtodactylus gordongekkoi** on harvinainen väliamerikkalainen matelija. Kansainvälinen luonnonsuojeluliitto IUCN on määritellyt sen äärimmäisen uhanalaiseksi lajiksi.

Lisko tunnetaan ainoastaan Indonesian Lombokin saarelta. Sitä on löydetty ikivihreästä metsästä, ihmisasutuksen raunioilta ja puronvarsien kivilohkareilta.

Se on nimetty vuonna 1996 ''Wall Street – rahan ja vallan katu'' -elokuvan päähenkilön Gordon Gekon (jota esitti Michael Douglas) mukaan.

## Lähteet
Kirjallisuusvuosi 2024

**Kirjallisuusvuosi 2024** käsittelee vuoden 2024 tärkeitä kirjallisuuden tapahtumia, uutisia ja julkistuksia.

## Tapahtumia
* 28. elokuuta Pirkka-tuotemerkin alla julkaistua Kari Hotakaisen *Helmi*-romaania saivat yksinoikeudella myydä vain Keskon päivittäistavarakaupat.
* 4. – 6. lokakuuta – Turun kansainväliset kirjamessut
* 24. – 27. lokakuuta – Helsingin kirjamessut

## Julkaisuja
* Tiina-Maija Anetjärvi & Olli Anetjärvi &ndash; *Tunne tunteesi*
* Jessikka Aro &ndash; *[[Putinin maailmansota|Putinin maailmansota : Venäjän salaiset operaatiot Lännen tuhoamiseksi]]*
* Sari Eskola &ndash; *[[Isoisäni rosvopäällikkö – vankilanjohtajan tarina]]*
* Tommi Kinnunen &ndash; *Kaarna*
* Anni Kytömäki &ndash; *Mirabilis*
* Mob Entertainment & Scholastic &ndash; *[[Poppy Playtime: Orientation Notebook]]*
* Reijo Mäki &ndash; *[[Maitolasimies]]*
* Serhii Plokhy &ndash; *Historian paluu : Venäjän sota Ukrainassa*
* Alastair Reynolds &ndash; *Machine Vendetta*
* Beata Rodas &ndash; *Paqpan maailma. Väritä tie mielikuvitukseen!*
* S. K. Rostedt &ndash; *[[Kahden veren tytär]]*
* Satu Rämö &ndash; *Rakel*
* Miranda Rönnberg &ndash; *On rankkaa olla tyhmä*
* Pirkko Saisio &ndash; *Suliko*
* Anja Snellman &ndash; *Kirjeitä sotapäällikölle*
* Jarkko Tontti &ndash; *[[Kangasalan ja Jerusalemin runot]]*
* Terhi Törmälehto &ndash; *He ovat suolaa ja valoa*
* Katri Ylinen &ndash; *[[Saatanallinen paniikki]]*

## Palkintoja
; Hugo-palkinto
* Emily Tesh &ndash; *Some Desperate Glory*
; Goncourt-palkinto
* Kamel Daoud – *Houris*
; Kaunokirjallisuuden Finlandia-palkinto
* Pajtim Statovci – *Lehmä synnyttää yöllä*
; Lasten- ja nuortenkirjallisuuden Finlandia-palkinto
* Päivi Lukkarila – *Skutsi*
; Nobelin kirjallisuuspalkinto
* Han Kang
; Runeberg-palkinto
* Peter Mickwitz – *Misslyckad i en uggla*
; Tietokirjallisuuden Finlandia-palkinto
* Sofia Tawast & Riikka Leinonen – *Suuri valhe vammaisuudesta*

## Lähteet
Musiikkivuosi 2024

**Musiikkivuosi 2024** käsittelee vuoden 2024 tärkeitä musiikkitapahtumia, uutisia ja julkistuksia.

## Tapahtumia
* Emma-gaala 2024
* 8. joulukuuta: Jean Sibeliuksen päivä

## Julkaisuja
* Mob Entertainment, CG5: *[[Poppy Playtime#Single|Sleep Well]]*
* Yeat: *[[2093 (albumi)|2093]]*
* Zara Larsson: *[[Venus (albumi)|Venus]]*
* Ariana Grande: *[[Eternal Sunshine]]*
* Beyoncé: *[[Cowboy Carter]]*
* My Dying Bride: *[[A Mortal Binding]]*
* Crownshift: *[[Crownshift (albumi)|Crownshift]]*
* Taylor Swift: *[[The Tortured Poets Department]]*
* Apocalyptica: *[[Apocalyptica Plays Metallica Vol. 2]]*
* Evergrey: *[[Theories of Emptiness]]*
* Dark Tranquillity: *[[Endtime Signals]]*
* Billie Eilish: *[[Hit Me Hard and Soft]]*
* Charli XCX: *[[Brat]]*
* Fleshgod Apocalypse: *[[Opera (Fleshgod Apocalypsen albumi)|Opera]]*
* Wintersun: *[[Time II]]*
* Nightwish: *[[Yesterwynde]]*
* Cemetery Skyline: *[[Nordic Gothic]]*
* Ad Infinitum: *[[Abyss (Ad Infinitumin albumi)|Abyss]]*
* Swallow the Sun: *[[Shining (albumi)|Shining]]*
* Rotting Christ: *[[Pro Xristou]]*
* Delain: *[[Dance with the Devil]]*
* Ensiferum: *[[Winter Storm]]*
* Dua Lipa: *[[Radical Optimism]]*
* Sabrina Carpenter: *[[Short n’ Sweet]]*
* Kanye West: *[[Vultures 2]]*
* Coldplay: *[[Moon Music]]*
* Linkin Park: *[[From Zero]]*
* Juice Wrld: *[[The Party Never Ends]]*

## Kilpailuja
* Uuden Musiikin Kilpailu 2024
* Eurovision laulukilpailu 2024

## Lähteet
David Unaipon

**David Unaipon** (28. syyskuuta 1872 Point McLeay Mission, Etelä-Australia, Australia – 7. helmikuuta 1967 Tailem Bend, Etelä-Australia) oli australialainen aborginaalitaustainen keksijä, kirjailija ja aktivisti. Hänen kuvansa löytyy 50 dollarin arvoisesta Australian dollarin setelistä.

Unaipon oli kehittänyt vuoteen 1944 mennessä yhdeksän keksintöä patentoitavaksi, muttei kyennyt viimeistelemään patenttihakemuksia rahan puutteen vuoksi. Hän puhui usein aboriginaalien tasa-arvon puolesta ja kirjoitti aboriginaaleista kertovan kirjan vuonna 1927, minkä myötä hänestä tuli ensimmäinen australialainen aboroginaalikirjailija.

## Lähteet

## Aiheesta muualla
Palataalinen nasaali

**Palataalinen nasaali** on konsonanttiäänne, joka esiintyy muun muassa tšekin, ranskan, italian   ja espanjan kielissä. Kansainvälisessä foneettisessa aakkostossa sen merkki on [ɲ].

Ranskan ja italian kielissä palataalinen nasaali kirjoitetaan kirjainyhdistelmällä *gn*.  Espanjan kielessä sillä on oma kirjaimensa: suurena kirjaimena Ñ, pienenä ñ. 

## Lähteet
Venezuelan keskusyliopisto

**Venezuelan keskusyliopisto** () on Venezuelan vanhin yliopisto. Samalla se on yksi läntisen pallonpuoliskon vanhimmista yliopistoista. Se perustettiin nimellä Colegio Santa Rosa de Lima vuonna 1673, mutta yliopiston aseman se sai virallisesti vasta vuonna 1721. Tällöin sen nimi oli Universidad Real y Pontificia de Caracas (Caracasin kuninkaallinen ja paavillinen yliopisto).

Venezuelan keskusyliopisto koostuu yhdestätoista tiedekunnasta. Vuonna 2016 sen opiskelijoiden määrä oli 62&nbsp;539. Venezuelan keskusyliopiston pääkampukseksi suunniteltiin 1940-luvulla maan pääkaupungissa Caracasissa sijaitseva Ciudad Universitaria de Caracas. Sen arkkitehti oli Carlos Raúl Villanueva, ja rakennus pääsi Unescon maailmanperintölistalle vuonna 2000. Venezuelan keskusyliopistolla on tiloja myös Maracayn kaupungissa. Venezuelan keskusyliopisto pääsi vuodelle 2024 laaditussa QS World University Rankings -vertailussa 637. sijalle.

Venezuela julistettiin itsenäiseksi Venezuelan keskusyliopistolle silloin kuuluneessa kappelissa vuonna 1811. Nykyään kyseinen rakennus tunnetaan nimellä Palacio Municipal de Caracas. Monet Venezuelan presidenteistä sekä johtavista poliitikoista, tieteilijöistä ja liike-elämän vaikuttajista opiskelivat Venezuelan keskusyliopistossa.

## Lähteet

## Aiheesta muualla
* Viralliset sivut
Karjalan jumalat – Uskontotieteellinen tutkimus

**Karjalan jumalat – Uskontotieteellinen tutkimus** on Martti Haavion kirjoittama ja WSOY:n vuonna 1959 julkaisema tietokirja, joka käsittelee Karjalan alueen muinaisuskoa ja mytologiaa. Suomalaisen Kirjallisuuden Seura julkaisi teoksen uudistetun laitoksen vuonna 2020. Teos on yksi Haavion klassikkoteoksista. Se avaa muinaisten karjalaisten kiehtovan mielenmaisemaa; millaisia olivat heidän vanhat jumalansa ja kuinka ne hallitsivat ihmisten elämää. Kirjassa Haavio käsittelee muun muassa kekriä ja siihen liitettyjä uhrimenoja. Lisäksi hän kertoo, miten Karjalan jumalat liittyvät kristillisiin pyhimyksiin. Teos esittelee myös yhteyksiä karjalaisen muinaisuskon ja muiden vanhojen kulttuurien legendojen välillä. Filosofian tohtori Ulla Piela on kirjoittanut uudistettuun laitokseen jälkisanat. 

## Lähteet
Luis Landa Escober

**Luis Landa Escober** (28. joulukuuta 1875 Cedros, Francisco Morazán – 1977 Tegucigalpa) oli hondurasilainen professori ja akateemikko, joka suoritti opintonsa matemaattisissa ja fysikaalisissa tieteissä. Hän teki paljon julkaisuja muun muassa kasvitieteen ja ornitologian aloilla.

Landa Escober kävi koulunsa Cedrosin kaupungissa ja jatkoi opintojaan Hondurasin pääkaupungissa Tegucigalpassa. Hän pääsi stipendillä suorittamaan opintoja ulkomaille Chilen yliopistoon. Hän opiskeli myös professori Domingo Amunátegui Solarin johtamassa Santiago de Chilen pedagogisessa instituutissa. Palattuaan Hondurasiin Landa Escober toimi koulun opettajana Comayaguassa. Hän pääsi johtamaan Instituto Departamental León Alvaradoa ja oppilaitosta, josta myöhemmin kehittyi La Rondan kaupunginosassa toimiva Escuela Francisco Morazán. Landa Escober toimi luonnontieteiden professorina Instituto Central de Varonesissa ja monissa muissa yksityisissä instituutioissa. Hän oli myös Hondurasin varaopetusministeri.

Landa Escober sai kunniatohtorin arvon Nuevo Leónin autonomisesta yliopistosta Meksikosta.

## Lähteet
Høylandetin kirkko

**Høylandetin kirkko** () on Høylandetin kunnassa Trøndelagin läänissä Norjassa sijaitseva puinen pitkäkirkko vuodelta 1860.
## Lähteet

## Aiheesta muualla
Murrieta

**Murrieta** on Riversiden piirikunnassa Etelä-Kaliforniassa sijaitseva yhdysvaltalainen kaupunki.

Espanjalainen Esequial Murrieta osti nykyisen Murrietan alueelta 1800-luvulla laaksoisen maa-alueen aikoessaan siirtää lammastilansa toiminnan sinne keskisestä Kaliforniasta. Hän kuitenkin päätti palata Espanjaan avioituakseen ja luovutti alueen nuoremman veljensä Juanin hallintaan. Juan Murrieta toi laaksoon vuonna 1873 noin 100&nbsp;000 lammasta. Murrietaan tuli rautatieyhteys vuonna 1882, ja vuoteen 1890 mennessä siitä kasvoi 800 ihmisen asuttama asutuskeskus. Junayhteys katkesi vuonna 1935, mutta viisikymmentä vuotta myöhemmin Interstate 15 -tie laajeni Murrietaan, jolloin voimakas kasvu käynnistyi uudelleen. Kaupungin aseman Murrieta sai 1. heinäkuuta 1991. Tuolloin asukkaita oli yli 24&nbsp;000; vuonna 1980 Murrietassa oli ollut arviolta vain noin 2&nbsp;200 asukasta. Vuoden 2020 väestönlaskennan mukaan Murrietan asukasluku oli jo 110&nbsp;949. Murrietan vetovoimatekijöihin ovat kuuluneet Kalifornian mittapuilla suhteellisen matalat elinkustannukset ja yhdet Etelä-Kalifornian matalimmista rikosluvuista.

Murrietan tunnettuihin asukkaisiin on kuulunut siellä syntynyt ja varttunut golfaaja Rickie Fowler.

## Lähteet
Christian Günther Bernstorff

**Christian Günther Bernstorff** (3. huhtikuuta 1769 Kööpenhamina, Tanska – 28. maaliskuuta 1835 Berliini, Preussin kuningaskunta) oli tanskalainen kreivi ja maan ulkoministeri vuosina 1797–1810. Hänen seurasi virassa isäänsä Andreas Peter Bernstorffia. Napoleonin sotien aikana Bernstorff pyrki pitämään maansa neutraalina, mutta Englannin hyökättyä Kööpenhaminaan Tanska ajautui sotaan Englantia vastaan Ranskan puolella. Bernstorff vastusti tätä ja erosi virasta 1810, minkä jälkeen hänestä tuli Tanskan ulkoministeri Wienissä 1811–1816. Vuonna 1818 hänestä tuli Preussin ulkoministeri.

## Lähteet

## Aiheesta muualla
Bernstorff

**Bernstorff** on tanskalainen saksalaisperäinen aatelissuku, joka tunnetaan 1300-luvulta alkaen.
## Sukuun kuuluneita
* Andreas Peter Bernstorff (1735–1797), kreivi ja ulkoministeri 1773–1780 ja 1784–1797
* Christian Günther Bernstorff (1769–1835), kreivi ja ulkoministeri 1797–1810
* Johan Hartvig Ernst Bernstorff (1712–1772), kreivi ja ulkoministeri 1751–1770
## Lähteet

## Aiheesta muualla
Vipera anatolica

***Vipera anatolica*** on harvinainen kyykäärmeiden heimoon kuuluva  matelija. Kansainvälinen luonnonsuojeluliitto IUCN on määritellyt sen äärimmäisen uhanalaiseksi lajiksi. Sitä on tavattu vain Kohu Dagissa, Turkin Anatoliassa.

Sen pituus kuonosta peräaukkoon on alle 40 cm, ja häntä lisää pituutta alle 6 cm.

## Lähteet
Marapi

**Marapi** on tulivuori Indonesiassa Sumatran saaren länsiosissa. Se on Sumatran aktiivisin tulivuori, ja se on purkautunut viimeksi vuonna 2023.

Marapin huippu on 2&nbsp;885 metrin korkeudessa, ja se nousee yli 2 kilometriä korkeammalle kuin sitä ympäröivä Bukittinggin tasanko. Tulivuoren huippu on melko leveä, ja siellä on useita osittain toistensa kanssa lomittuvaa kraatteria 1,4 kilometriä leveässä kalderassa.

Marapin tiedetään 1700-luvun jälkeen purkautuneen 66 kertaa. Sen purkaukset ovat räjähtävyydeltään pääsääntöisesti pieniä tai kohtalaisia. Joulukuussa 2023 Marapin purkauksessa kuoli ainakin 23 retkeilijää.

Marapia ympäröivä tasanko on vulkaanisen tuhkan seurauksena varsin hedelmällistä, ja siksi kymmenen kilometrin säteellä siitä asuu noin 250&nbsp;000 ihmistä.

## Lähteet
Natur og Ungdom

**Natur og Ungdom** (lyh. **NU**) on Norjan luonnonsuojeluliiton nuorisotoiminnasta vastaava ympäristöjärjestö, joka on perustettu vuonna 1967. Vuonna 2017 järjestöllä oli noin 8&nbsp;000 jäsentä.

Ulydigaksjon mot olje.jpg|Järjestön aktiiveja osoittamassa mieltään öljynporausta vastaan vuonna 2011.

## Lähteet

## Aiheesta muualla
* Järjestön verkkosivut
Sven Strandén

**Sven ”Svenkka” Strandén** (18. huhtikuuta 1943 Espoo – 11. joulukuuta 2012 Loviisa) oli suomalainen ruotsinkielinen toimittaja. Hän kirjoitti kirjan *Anna anteeksi eno että katosin*, jossa hän kertoo sapattivuodestaan Etelä-Euroopassa sekä kirjan *Onko isillä drakula*, joka kertoo alkoholiongelmista. Strandén sai Topelius-palkinnon 2005. Hän teki paljon radio- ja televisiotyötä.

## Lähteet
College of Micronesia-FSM

**College of Micronesia-FSM** on Mikronesian liittovaltiossa toimiva julkinen korkeakoulu.

College of Micronesia-FSM perustettiin vuonna 1963 nimellä Micronesian Teacher Education Center. Korkeakoululla on Palikirissa Pohnpein osavaltiossa toimiva kansallinen kampus. Korkeakoulu muodostuu siitä ja eri osavaltioissa sijaitsevista alueellisista kampuksista. 2020-luvun alussa College of Micronesia-FSM myönsi oppiarvoja ja sertifikaatteja 31:ssä eri oppiaineessa. Opiskelijamäärä oli 1&nbsp;861, ja uusia opiskelijoita hyväksyttiin pääsymaksua vastaan.

## Lähteet

## Aiheesta muualla
* Viralliset sivut
Sara McLanahan

**Sara Frances McLanahan** (o.s. *Smith*; 27. joulukuuta 1940 Tyler, Texas – 31. joulukuuta 2021 Manhattan, New York, New York) oli yhdysvaltalainen sosiologi.

McLanahan syntyi paikallista öljy-yhtiötä johtaneen Norman Smithin ja kotiäiti Iredell Smithin (o.s. Brown) lapsena. Hän kävi Tylerin Robert E. Lee High Schoolia (sittemmin Tyler Legacy High School). Hän oli myös lahjakas pianisti ja vietti yhden kesän opiskellen Aspenin musiikkijuhlilla Coloradossa. Opiskeltuaan Millbrookin Bennett Junior Collegessa McLanahan eteni Smith Collegeen. Siellä hän vietti vuoden, kunnes keskeytti opintonsa vuonna 1962 ja meni naimisiin Ellery McLanahanin kanssa. Pariskunnalle syntyivät lapset Sara, Ellery ja Anna Bell. Perhe muutti Texasin Houstoniin, mutta pariskunta erosi vuonna 1972 ja McLanahanista tuli yksinhuoltaja. Hän palasi opintojen pariin ja valmistui Houstonin yliopistosta kandidaatin arvolla sosiologiassa vuonna 1974. Maisterin ja tohtorin oppiarvonsa sosiologiassa McLanahan suoritti Texasin yliopistossa, Austinissa. Tohtoriohjelman jälkeistä työtä hän teki vuonna 1979 Wisconsinin yliopistossa, johon hän jäi assistant professor -asemassa, kunnes sai siellä täyden professuurin vuonna 1989. McLanahan alkoi keskittyä yksinhuoltajaäitien tutkimiseen. Hän myös tapasi Wisconsinin yliopistossa tutkija Irwin Garfinkelin, jonka kanssa meni naimisiin vuonna 1982.

McLanahan siirtyi vuonna 1990 Princetonin yliopistoon, jossa hän oli perustamassa Bendheim-Thoman Center for Research on Child Wellbeingiä. Hän teki miehensä Irwin Garfinkelin ja Columbian yliopiston tutkija Ron Mincyn kanssa tunnetuimman työnsä, *Fragile Families and Child Wellbeing Study* (1988). McLanahan havaitsi yksinhuoltajuuden yhteyden taloudellisiin ja sosiaalisiin ongelmiin. Hän myös totesi kognitiivisten ja sosiaalisten erojen taustoiltaan eroavien lapsiryhmien välillä olleen suurenemassa. Hän edistikin julkisia mielenterveyspalveluita ja kaikille lapsille saavutettavissa olevaa terveydenhuoltoa. McLanahanin julkaisujen joukossa on myös teos *Growing Up With a Single Parent* (1995). McLanahan tuli vuonna 2019 valituksi Yhdysvaltain taide- ja tiedeakatemian jäseneksi. Hän kuoli keuhkosyöpään 81-vuotiaana. 

## Lähteet
Escuintla

**Escuintla** on Guatemalan etelärajalla ja Tyynen valtameren rannikolla sijaitseva kunta ja kaupunki. Se on samannimisen departementin pääkaupunki.

Escuintlan kunnan pinta-ala on 4&nbsp;384 neliökilometriä ja arvioitu asukasluku noin 200&nbsp;000. Sen etäisyys Guatemalan pääkaupunki Ciudad de Guatemalaan on 56 kilometriä. Kaupunki sijaitsee 347 metrin korkeudessa merenpinnan yläpuolella. Nahuat perustivat Escuintlan esikoloniaalisella aikakaudella, jolloin se tunnettiin nimillä Ytzcuintlan ja Escuintepeque.

## Lähteet

## Aiheesta muualla

* Viralliset sivut
Diabetologia

**Diabetologia** on lääketieteen osa-alue, joka tutkii diabetesta sekä sen diagnostiikkaa, hoitoa ja seurantaa. Diabetologiksi kutsutaan lääkäriä tai endokrinologian tutkijaa, joka on saanut erikoiskoulutusta tai hankkinut erityistä ammatillista kokemusta diabeteksesta.

Suomessa diabetologeja edustaa Suomen Diabetestutkijat ja Diabetologit ry. Esimerkiksi Saksassa diabetologin muodollisen pätevyyden osoittaa Saksan diabetesliiton myöntämä sertifikaatti. Euroopan tasolla diabetologiaa edistää European Association for the Study of Diabetes, joka myöntää muun muassa Claude Bernard -palkintoa tunnustuksena innovatiivisesta johtajuudesta ja elinikäisistä saavutuksista diabeteksen tutkimuksen alalla.

Diabetologian alan tieteellisiin julkaisuihin lukeutuvat *[[Diabetology]]*, *[[Journal of Diabetology]]* ja European Association for the Study of Diabetesin *[[Diabetologia (lehti)|Diabetologia]]*. Diabetologian alan historiaa on käsitelty muun muassa V. Jörgensin ja M. Portan toimittamassa teoksessa *Unveiling Diabetes – Historical Milestones in Diabetology* (Karger Publishers, 2020).

Diabetologian uranuurtajiin kuului Elliott P. Joslin, joka muun muassa loi ensimmäisen diabetesrekisterin ja käynnisti diabeteksen epidemiologisen tutkimuksen.

## Lähteet
Elliott P. Joslin

**Elliott Proctor Joslin** (1869 Oxford, Massachusetts – 1962 Brookline, Massachusetts) oli yhdysvaltalainen lääkäri, joka erikoistui varhain diabetekseen ja eteni diabetologian tutkimusalan uranuurtajaksi.

Joslin opiskeli Yalen yliopistossa ja Harvard Medical Schoolissa. Hänen opiskeluaikoinaan hänen tätinsä Helen sai diabeteksen diagnoosin. Lisäksi Joslin sai opiskeluaikoinaan tehtäväkseen diabeteksesta kärsineen opiskelijan hoitamisen. Vuonna 1898 hän tapasi ensimmäisen potilaansa vanhempiensa asunnossa, jossa hän harjoitti lääkärin ammattia vuoteen 1905. Myös Joslinin äidillä todettiin diabetes vain vuosi Joslinin lääkärin uran alkamisen jälkeen. Joslin aloitti luettelon keräämisen omista potilaistaan, mistä sai alkunsa maailman ensimmäinen diabetesrekisteri. Vuonna 1905 Joslin siirsi toimistonsa vanhempiensa asunnosta erilleen, ja vuonna 1956 toimisto siirrettiin Bostonin One Joslin Placeen, jossa yhä toimii maailman vanhin diabetekseen erikoistunut hoitokeskus Joslin Diabetes Center.

Joslin kuvasi tuhat potilastapaustaan teoksessa *The Treatment of Diabetes Mellitus* ja laati ensimmäisen diabeteksen hoidon oppikirjan, *Diabetic Manual – for the Doctor and Patient* (1918). Ensin mainitussa kirjassa hän osoitti potilaidensa kuolleisuuden laskeneen hoidon tuloksena 20 prosentilla. Jälkimmäisessä teoksessa Joslin käsitteli yksityiskohtaisesti myös diabeetikkojen mahdollisuuksia hallita itse sairauttaan. Diabetes oli ollut huonosti tunnettu sairaus vielä 1800-luvun lopussa, mutta Joslin oli käynnistämässä sen epidemiologista tutkimusta. Hän muun muassa hoiti 1920-luvun alkupuolella myöhemmin Nobel-palkittua George Minotia tämän sairastuttua diabetekseen. Joslin omaksui käsityksen, jonka mukaan veren glukoosipitoisuuden tiukka hallitseminen ruokavaliolla, liikunnalla ja säännöllisellä mittauksella pidentää potilaan elinikää ja ennaltaehkäisee diabeteksen komplikaatioiden kehittymistä. Joslin laati kolmen hevosen vetämiä kärryjä esittävän symbolin, joka esitti ruokavaliota, liikuntaa ja insuliinia.

Toisen maailmansodan jälkeen Joslin ilmaisi huolensa diabeteksen kehittymisestä "epidemiaksi". Hän haastoi hallituksen teettämään tutkimuksen aiheesta synnyinkaupungissaan Massachusettsin Oxfordista. Tutkimus aloitettiin vuonna 1946 ja sitä jatkettiin seuraavien kahdenkymmenen vuoden ajan. Tulokset vahvistivat diabeteksen laajan yleistymisen. Tämän seurauksena diabetesta alettiin ensimmäisen kerran käsitellä kansansairautena. Joslin oli American Diabetes Associationin ensimmäinen kunniapuheenjohtaja ja oli sen Banting Medal for Scientific Achievementin ensimmäinen saaja. Hän myös kehitti omia mitaleitaan diabeetikkoja varten tunnustuksena tuloksellisesta itsehoidosta. Joslinilla oli puoliso Elizabeth, ja pariskunnalle syntyivät lapset Mary, Allen ja Elliot nuorempi. Allen työskenteli myöhemmin lääkärinä isänsä perustamalla klinikalla. Joslin kuoli kotonaan Massachusettsin Brooklinessa 92-vuotiaana. 

## Lähteet
Tieteen politisoituminen

**Tieteen politisoituminen** tarkoittaa tieteen yhdistymistä politiikan pyrkimyksiin. Tieteen ja politiikan suhde on ollut historian saatossa monimutkainen ja jatkuvassa muutoksessa. Perinteisesti tiede ja politiikka on pyritty irrottamaan toisistaan erillisiksi alueiksi, mutta tieteentutkimuksessa on 1970-luvulta lähtien ryhdytty kyseenalaistamaan arvovapauden ja epäpoliittisuuden todellista mahdollisuutta. Tästä näkökulmasta aiheesta on kirjoittanut muiden muassa filosofi Bruno Latour.

Muun muassa 1950-luvulla lukuisat fyysikot olivat aktiivisia kannanottajia keskustelussa ydinaseista. Sittemmin tutkijat ovat usein ottaneet kantaa muun muassa ympäristöpolitiikan kysymyksissä ja väestönkasvuun liittyvissä ongelmissa. Fyysikko William Happer on pitänyt tieteen politisoitumista vääjäämättömänä hallitusten rahoittaessa tieteellistä tutkimusta. Hän on katsonut kansanterveyden, kansallisen turvallisuuden ja työllisyyden edistymisen ilmentävän "normaalia politisoitumista", mutta nostanut esimerkiksi vahingollisesta tieteen politisoitumisesta Neuvostoliiton vainot ja Trofim Lysenkon työn. 2020-luvulla tutkijoiden poliittisuutta on puolustettu muun muassa *[[Nature]]*-lehden pääkirjoituksessa poliitikkojen haastettua tieteellisten tutkimusten tuloksia muun muassa ilmastonmuutosta ja koronapandemiaa koskevissa asioissa. Esimerkiksi Donald Trumpin ja Jair Bolsonaron esittämiä näkemyksiä näistä aiheista on kritisoitu tieteellisen tiedon väheksynnästä. Yhdysvalloissa useiden muiden tekijöiden ohella tieteen politisoitumisen on arvioitu lisänneen sekä COVID-19-tartuntojen että -kuolemien määrää suhteessa verrokkimaihin.

Esimerkkeinä tieteen politisoitumisesta on esitelty myös muiden muassa eugeniikka ja älykäs suunnittelu. 1950-luvulla tupakkateollisuus aloitti pyrkimyksen poliittiseen vaikuttamiseen tuomalla esiin sanomaa epävarmuudesta tupakoinnin haittoihin viitanneista tieteellisistä havainnoista.

## Lähteet
Charlesjoki

**Charlesjoki** on Massachusettsin osavaltion itäisissä osissa Yhdysvalloissa sijaitseva joki. Se saa alkunsa Hopkintonista Middlesexin piirikunnan eteläisistä osista ja laskee Bostonin satamaan. Charlesjoen pituus on hieman yli 130 kilometriä, joten se on pisin kokonaan Massachusettsin osavaltion rajojen sisällä virtaava joki.

Charlesjoen valuma-alue on 795 neliökilometriä, josta yli 78 neliökilometriä on kosteikkoa. Kosteikossa esiintyy harvinaisia kasvilajeja, kuten appalakkienalppiruusu, *[[arethusa bulbosa]]* ja *[[bolboschoenus fluviatilis]]*. Eläinlajeista siellä esiintyvät muiden muassa koirasalamanteri ja pisarakilpikonna. Charlesjoen Bostonin satamaa lähellä sijaitseva alue on padottu, mutta yhteys satamaan on rakennettu suluilla. 1800-luvun puolessavälissä suuri osa joensuun soisesta alueesta eli Back Baysta täytettiin. Osassa tästä maa-alueesta sijaitsee Bostonin Charlesbank Park. Joella alettiin vuonna 1965 järjestää joka syksy kaksipäiväistä soututapahtuma The Head of the Charlesia.

## Lähteet
Paul Zimmet

**Paul Zev Zimmet** AO (s. 1941) on australialainen diabetologi.

Zimmetin vanhemmat pakenivat vanhemman lapsensa Renan kanssa Puolasta vuonna 1938. Zimmet varttui Whyallan kaupungissa Etelä-Australiiassa. Hänen isänsä oli lääkäri Jacob Zimmet. Paul Zimmet valmistui Adelaiden yliopistosta vuonna 1965 lääketieteellisellä oppiarvolla ja sai vuonna 1973 professori Joe Bornsteinin ohjauksessa filosofian tohtorin oppiarvon Monashin yliopistosta. Hän sai myös lääketieteen tohtorin oppiarvon Adelaiden yliopistosta vuonna 1989. Zimmet teki tutkimustyötä Tyynen valtameren ja Intian valtameren saarten väestöjen parissa 1970–1980-luvuilla. Hän ennakoi diabeteksen maailmanlaajuisen yleistymisen, ja hänen havaintonsa vahvistivat elämäntapojen merkittävää vaikutusta tyypin 2 diabeteksen kehittymisen taustalla. Vuonna 1984 Zimmet perusti kollegansa Matthew Cohenin kanssa Melbournessa International Diabetes Instituten, joka oli ensimmäinen Australiassa diabeteksen ja siihen liittyvien häiriöiden tutkimukselle omistettu instituutti. Se oli myös ensimmäinen diabeteskeskus, josta tuli Maailman terveysjärjestön virallinen yhteistyötaho. International Diabetes Institute yhdistyi vuonna 2008 Baker Heart and Diabetes Instituten kanssa. 

Zimmet on toiminut professorina Monashin yliopistossa, Victorian yliopistossa ja Pittsburghin yliopiston Graduate School of Public Healthissa. Hän oli myös tutkimusfellow Lontoon Guy's Hospitalissa. Hän on laatinut yli tuhat tutkimusjulkaisua. Zimmet on tehnyt epidemiologista tutkimusta Tyynen ja Intian valtamerten saarten lisäksi myös Arabiemiraateissa. Vuonna 1999 hän aloitti suuren kansallisen pitkittäistutkimus Australian Diabetes, Obesity and Lifestyle Studyn (AusDiab) johtamisen. Tutkimus vaikutti Australian diabetesta koskevien kansallisten käytäntöjen muovautumiseen. Zimmet myös perusti diabeteskoulutuspalvelun alkuperäiskansojen yhteisössä Northcotessa ja oli kehittämässä kliinisiä diabetespalveluja syrjäisten yhteisöjen avuksi Keski-Australiaan. Hän kuului Australian hallituksen diabetesstrategiaa kehittäneisiin työryhmiin vuosina 1997–2002 sekä 2016–2020 (puheenjohtajiston jäsenenä) ja kansalliseen ennaltaehkäisevään terveystyöryhmään vuosina 2008–2009. Zimmet oli mukana määrittämässä LADA-tyypin diabetesta. Hän oli lisäksi mukana kehittämässä lääketieteellistä koetta tyypin 1 diabeteksen mahdollisuuden ennakoinniksi.

Zimmet sai vuonna 2017 kunniatohtorin arvon Adelaiden yliopistosta. Hän on saanut kunniatohtorin arvoja monia muistakin instituutioista, kuten Tel Avivin yliopistosta ja Universidad Complutense de Madridista. Hänestä tehtiin Australian ritarikunnan jäsen vuonna 1993 ja upseeri vuonna 2001. Muihin Zimmetin saamiin palkintoihin ja tunnustuksiin kuuluu Frederick Banting -palkinto. Zimmet on päässyt kahdesti Thomson Reutersin maailman vaikutusvaltaisimpien tieteellisten ajattelijoiden listalle. Vuonna 2018 hän oli yksi Australian of the Year -tunnustuksen saajista. Zimmet on ollut International Diabetes Federationin kunniapuheenjohtaja. Hänellä on vaimo Vivien sekä lääkäreiksi itsekin ryhtyneet pojat Hendrik ja Marcel.

## Lähteet
Lymfedeema

**Lymfedeema** eli **lymfaturvotus** on krooninen kudoksen turvotus, joka johtuu häiriytyneestä imuneste- eli lymfakierrosta. Lymfedeemassa imunesteen virtaus on estynyt, mikä johtaa turvotukseen yleensä alaraajoissa. Lymfedeema voi kuitenkin ilmetä myös yläraajoissa, kasvoilla, vartalolla tai sukupuolielimissä.

## Syyt
Kehittyneissä maissa lymfedeema on usein seuraus syöpäsairauden leikkaus- tai sädehoidosta, jonka yhteydessä imusolmukkeita on poistettu. Ylipaino nostaa lymfedeeman riskiä ja voi joissain tapauksissa olla sen ainoa taustatekijä. Lymfedeemaa voivat aiheuttaa myös vammat ja toistuvat infektiot.

Harvinaisissa tapauksissa lymfedeema johtuu imusuonten synnynnäisestä, rakenteellisesta poikkeavuudesta, jolloin kyse on primaarisesta lymfedeemasta. Primaarinen lymfedeema on yleisempi naisilla ja ilmenee yleensä alle 35 vuoden iässä. Joissain tapauksissa primaarisen lymfedeeman taustalla ovat perinnölliset syyt.

## Oireet
Tavallisin lymfedeeman ensioire on raajan kivuton turvotus ja painon tunne. Lymfedeeman alkuvaiheissa ihoon jää hetkeksi kuoppa sitä painettaessa. Etenevä lymfedeema kuitenkin johtaa kudoksen kovettumiseen ja pysyvään turvotukseen. Tällöin iho tummuu ja paksuuntuu. Samalla ihoon myös ilmaantuu pieniä sidekudosnystyröitä. Kun lymfedeema on kestänyt pitkään, imunestettä voi lisäksi tihkua pienistä haavoista, mikä aiheuttaa kasvaneen taipumuksen infektioihin kuten ruusuun. Nämä tulehdukset vuorostaan pahentavat imusuonijärjestelmän ongelmia. Hoitamattomana lymfedeema voi johtaa elefanttitautiin.

## Hoito
Lymfedeeman hoidossa keskeisessä asemassa ovat pysyvä kompressiohoito, dynaamiset lihasharjoitukset, ohjaus ihon paikallishoitoon ja lymfaterapia. Ihon päivittäinen pesu on erityisen tärkeää lymfedeemassa. Lymfaterapian merkitys on täydentävä. Jos lymfedeemaan liittyy ylipaino, on myös laihdutus tärkeässä osassa hoitoa. Jos oireet ovat vaikeita, potilaan raajaa voidaan pienentää rasvaimulla. Hankalissa tapauksissa imuteitä saatetaan myös korjata kirurgisesti. Leikkaushoitoon kuitenkin turvaudutaan vasta muiden menetelmien osoittauduttua tehottomiksi. Merkittävästi ylipainoisilla henkilöillä leikkaushoito ei tule kyseeseen lymfedeeman hoidossa.

## Lähteet
Vepsän kielioppi

**Vepsän kielioppi** on Helsingin yliopiston itämerensuomalaisten kielten professorin Riho Grünthalin laatima ja Suomalais-Ugrilaisen Seuran vuonna 2015 julkaisema vepsän kielioppi, joka on kirjoitettu rakenteellisesta ja funktionaalisesta näkökulmasta. Teos antaa kokonaiskuvan vepsästä ensisijaisesti puhuttua kieltä edustavan aineiston valossa.

## Lähteet

## Aiheesta muualla
* Riho Grünthal: Vepsän kieliopin verkkoversio, 2015, Apuneuvoja suomalais-ugrilaisten kielten opintoja varten XVII, Suomalais-Ugrilainen Seura
Finn Mattsson

**Finn Paul Mattsson** (8. tammikuuta 1926 Suoniemi – 12. tammikuuta 2005) oli suomalainen yrittäjä ja yritysjohtaja, joka sai teollisuusneuvoksen arvonimen.

Mattsson syntyi isännöitsijä Paul Fredrik Mattssonin ja Martta Matilda Kauniston perheeseen ja avioitui 1949 sosionomi Ilmi Kaarina Rautalinin kanssa. Hän kävi kolme luokkaa Tampereen klassillista lyseota 1938–1941 ja suoritti Teknillinen kirjeoppilaitos Tietomiehen vahvavirtateknikon tutkinnon kirjetentit 1948 ja 1950. 

Mattsson oli Oy Rouhiala Ab:n sähkötyöntekijä 1942–1943, Kouvolan kauppalan sähkölaitoksen sähkötyöntekijä 1943, Oy Siuronkoski Ab:n palveluksessa 1943, Kolsi Oy:n palveluksessa 1943–1944 ja uudelleen Oy Siuronkoski Ab:lla sähköasentaja ja työnvalvoja 1946–1959. Automatiikka-Asentajat Mattsson & K:neiden, sittemmin Automatiikka-Asentajat Mattsson Ky ja vuodesta 1971 Automatiikka-Asentajat Oy, yhtiömies, osakas ja toimitusjohtaja Mattsson oli 1960–1985 ja Instrumentointi Oy:n perustajaosakas ja toimitusjohtaja 1970–1987 ja hallituksen puheenjohtaja 1987–1999. Teollisuusneuvoksen arvonimen Mattsson sai 1996.

Finn Mattsonin jälkeen hänen perustamansa ja Instrumentoinnista Instaksi nimensä muuttaneen perheyrityksen johtoon siirtyi hänen poikansa, myös jääkiekkomaalivahtina tunnetuksi tullut Markus Mattsson. Hän on isänsä tavoin saanut teolllisuusneuvoksen arvonimen.

Mattsson kuoli vuonna 2005. Hänet on haudattu Nokialla Nokian hautausmaalle.

## Lähteet
Ricardo Bressani

**Cesar Ricardo Bressani Castignoli** (28. syyskuuta 1926 – 30. tammikuuta 2015 Ciudad de Guatemala) oli guatemalalainen ravitsemustieteilijä.

## Elämä ja opinnot
Bressani syntyi italialaisten maahanmuuttajien poikana. Hän suoritti varhaisimmat korkeakouluopintonsa Guatemalassa ja sai sitten maisterin oppiarvon biokemiassa Iowan osavaltionyliopistosta vuonna 1951. Hän väitteli tohtoriksi Purduen yliopistossa Indianassa vuonna 1956.

Bressani kuoli sairaskohtaukseen tammikuussa 2015.

## Ura
Bressani työskenteli vuoteen 1991 saakka Väli-Amerikan ja Panaman ravitsemuksen instituutissa (INCAP). Vuonna 1992 hän siirtyi Universidad del Valle de Guatemalaan, ja vuonna 1998 hän perusti Elintarviketieteen ja -teknologian tutkimuskeskuksen (CECTA), jossa hän työskenteli, kunnes jäi eläkkeelle vuonna 2012. Bressani tuli tunnetuksi ratkaisujen kehittämisestä aliravitsemusta vastaan. Hän loi 1950-luvulla proteiinilisän Incaparinan. Bressani edisti voimakkaasti käsitystään perinteisen guatemalalaisen ruokavalion tarjoaman proteiinimäärän riittävyydestä terveyden kannalta.

Bressani toimi 1990-luvulla viisi vuotta *[[Archivos Latinoamericanos de Nutrición]]* -lehden (ALAN) päätoimittajana. Bressanin nimissä oli yli kolmesataa henkilökohtaista julkaisua lukuisissa kansainvälisissä tiedejulkaisuissa. Bressani oli Yhdysvaltain kansallisen tiedeakatemian ulkomainen kirjeenvaihtajajäsen.

## Palkinnot ja tunnustukset
Bressani sai urallaan lukuisia palkintoja ja tunnustuksia eri maista. Vuonna 1984 Bressanille myönnettiin Maailman kulttuurineuvoston ensimmäinen Albert Einstein -tiedepalkinto Meksikon Monterreyssa. Palkinto myönnettiin hänelle työstä ravitsemustilanteen parantamiseksi Latinalaisessa Amerikassa ja uurastuksesta maatalouden tuotannon parantamiseksi siellä. Vuonna 2003 Bressani sai Danone Instituten kansainvälisen ravitsemuspalkinnon. Bressani oli Purduen yliopiston ja Universidad del Valle de Guatemalan kunniatohtori. Hän sai Quetzal-ritarikunnan (Orden del Quetzal) suurristin.

## Lähteet
Bombshell

**Bombshell** voi tarkoittaa seuraavia:

* *[[Bombshell (vuoden 1933 elokuva)|Bombshell]]* (), Victor Flemingin ohjaama elokuva vuodelta 1933
* *[[Bombshell – hiljaisuuden rikkojat]]* (), Jay Roachin ohjaama elokuva vuodelta 2019
* Bombshell, *Amy Sue Allen*, supersankaritar DC Comicsin sarjakuvissa.
San Antonio (1785)

**San Antonio** oli Espanjan laivaston vuonna 1785 vesille laskettu San Ildefonso -luokan kaksikantinen 74-tykkinen linjalaiva.

## Valmistus

José Romero y Fernández de Landan suunnittelema alus tilattiin Artillero Realilta Cartagenasta. Alus laskettiin vesille 16. heinäkuuta 1785.

## Palvelus
Kesäkuussa 1786 oli oli reservissä Cartagenassa. Se vastaanotti 9. lokakuuta 1786 kuninkaallisen määräyksen, jonka mukaan se aseistettaisiin ja pohja kuparoitaisiin. Alus lähti 10. joulukuuta 1787 Cádizista Cartagenaan päällikkönään Antonio Ansoategui ja 31. joulukuuta paluumatkalle Cartagenasta. Se saapui 28. tammikuuta 1788 tarvikekuormassa Cádiziin.

Lokakuuhun 1788 alus oli Córdoban koelaivueessa. Se lähti 7. helmikuuta 1788 Cartagenasta. Alus lähti 25. syyskuuta Cartagenasta, minne se palasi 11. lokakuuta. Vuonna 1790 alus oli ankkurissa Cartagenassa. Se saapui 6. marraskuuta 1790 Oraniin kuljettaen joukkoja. Joulukuussa 1790 alus oli Cádizissa Marqués del Socorron laivastossa. Kesäkuussa 1791 alus avusti Oranin sotaretken päättänyttä evakuointia. Oranin sotaretki päättyi maaliskuussa 1792.

Vuonna 1793 alus oli Cartagenassa reservissä. Se lähti 11. heinäkuuta 1794 Cartagenasta Gravinan laivastossa Rosas Bayn sotaretkelle ja palasi Cartagenaan 19. tammikuuta 1795. Vuonna 1796 alus liitettiin Lángaran laivastoon Máhonissa. Se lähti 26. syyskuuta 1796 Cádizista Lángaran laivastossa Touloniin, jonne se saapui 31. lokakuuta. Alus palasi 21. joulukuuta Cartagenaan, mistä se lähti 2. helmikuuta 1797 Cádiziin kuljettaen tarvikkeita.

Alus osallistui 14. helmikuuta 1797 Cabo de São Vicenten taisteluun, mistä se palasi Cádiziin. Joulukuussa alus siirrettiin Cádizissa reserviin. Alus siirrettiin 1. lokakuuta 1800 allekirjoitetun San Ildefonson sopimuksen mukaisesti Ranskan laivastolle, joka vastaanotti sen 31. maaliskuuta 1801.

Alus liitettiin 21. toukokuuta 1801 Toulonissa Ranskan laivastoon nimellä *Saint Antoine*. Aluksen miehistö koostui espanjalaisista ja ranskalaisista merimiehistä. Britannian kuninkaallisen laivaston *[[HMS Superb (1798)|HMS Superb]]* valtasi 12. heinäkuuta 1801 aluksen. Vuonna 1807 alus oli proomuna nimellä *HMS San Antonio*, joka romutettiin 1827.

## Lähteet
*

### Viitteet
Ståle Wikshåland

**Ståle Wikshåland** (30. kesäkuuta 1953 Stavanger – 18. tammikuuta 2017 Oslo) oli norjalainen musiikkitieteilijä ja -kriitikko. Hän toimi Oslon yliopiston musiikkitieteen laitoksen professorina vuodesta 1988 kuolemaansa saakka. Hän toimi myös musiikkitieteen laitoksen johtajana.

Wikshåland valmistui maisteriksi lopputyöllä Theodor W. Adornosta ja väitteli tohtoriksi Oslon yliopistosta vuonna 1995 väitöskirjalla *«...en melodi som unnslipper, en innskrift som består». Studier i Claudio Monteverdi og musikalsk barokk*.

Wikshåland toimi 1970–1980-luvuilla *[[Ny Musikk]]in* tuotantosihteerinä ja musiikkilehti *[[Ballade]]n* toimittajana. Vuosina 1981–1984 Wikshåland oli Henie Onstad Kunstsenterin musiikkikoordinaattori Høvikoddenislla. Hän kirjoitti yli kolmenkymmenen vuoden ajan arvosteluja ja analyysejä sekä vanhasta että uudesta musiikista *[[Dagbladet (norjalainen lehti)|Dagbladetiin]]*. Hän osallistui myös julkiseen keskusteluun musiikin ja taiteen paikasta yhteiskunnassa.

## Lähteet
Suomen kunniamerkit (Tiainen)

**Suomen kunniamerkit** on Jani Tiaisen kirjoittama ja Apali-kustantamon vuonna 2010 julkaisema tietokirja, joka käsittelee Suomen kunniamerkkejä. 

*Suomen Kunniamerkit* -kirja on ensimmäisiä kattavia teoksia Suomen itsenäisyyden ajan kunniamerkeistä ja siten Suomen kunniamerkkien tutkimuksen perusteoksia. Ennen sen julkaisemista Suomen kunnia- ja ansiomerkeistä ei ole tiettävästi aiemmin julkaistu kattavaa tieto- ja hakuteosta, eikä ilmeisesti ulkomaillakaan ole julkaistu vastaavaa teosta. Kirja on runsaasti kuvitettu, ja se käsittelee kaikki Suomen viralliset ritarikunnat ja kunniamerkit sekä laajasti myös vapaus- ja heimosotien harvoin esillä olleita merkkejä. Kirja perustuu yli kymmenen vuoden tutkimukseen, ja se sisältää runsaasti aiemmin julkaisematonta aineistoa. Kirjan tekstiä täydentävät kuvat, ja jokainen kohde on esitetty etu- ja taustapuoleltaan. Lisäksi merkkien erilaisten variaatioiden esittely antaa ensimmäisen kerran tiedot eri aikoina valmistettujen merkkien keskinäisistä eroista.

## Lähteet
Jääkylmä

**Jääkylmä** on Jenny Rostainin kirjoittama, Bazarin kustantama kirja, joka julkaistiin vuonna 2020. Se on jatkoa Tommi Kovasen ja Rostainin kirjalle *[[Kuolemanlaakso (kirja)|Kuolemanlaakso]]* (2017), joka kertoo Kovasen aivovammautumisesta jääkiekon SM-liigaottelussa. Kustantajan mukaan *Jääkylmä* syventää Kovasen kokemuksia elämästä aivovammaisena.

## Lähteet
New Yorkin kasvitieteellinen puutarha

**New Yorkin kasvitieteellinen puutarha** (, NYBG) on New Yorkissa sijaitseva kasvitieteellinen puutarha. Se on Yhdysvaltain suurin kasvitieteellinen puutarha ja on tullut valituksi Yhdysvaltain hallinnon National Historic Landmark -kohteiden listalle.

New Yorkin kasvitieteellinen puutarha perustettiin vuonna 1891. Perustamista innoitti Nathaniel Lord Brittonin ja hänen vaimonsa Elizabeth Gertrude Brittonin vierailu Englannin Kew Gardensissa vuonna 1888. New Yorkin kasvitieteellisen puutarhan kokoelmissa ja erikoispuutarhoissa on kaikkiaan yli miljoona kasvia. Puutarha järjestää myös koulutusohjelmia ja tekee tutkimustyötä siihen kuuluvan International Plant Science Centerin kautta. New Yorkin kasvitieteellisen puutarhan William and Lynda Steere Herbarium on maailman toiseksi suurin kasvio. Siihen myös kuuluva LuEsther T. Mertz Library puolestaan on läntisen pallonpuoliskon suurin kasvitieteen ja puutarhatalouden alojen kirjasto. New Yorkin kasvitieteellisessä puutarhassa käy vuosittain yli miljoona vierailijaa.

New Yorkin kasvitieteellinen puutarha on myöntänyt kultamitaleita erityisistä ansioista kasvitieteessä, puutarhataloudessa ja luonnontieteellisessä koulutuksessa.

## Lähteet
San Carlos -luokka

**San Carlos -luokka** oli Espanjan laivaston kolmen kaksikantisen 80-tykkisen linjalaivan muodostama alusluokka.

## Tausta
Vuoden 1752 tykistömääräykset eivät sisältäneet uusia kaksikantisia 80-tykkisiä aluksia, koska ne eivät olleet laivaston hallinnossa suosittuja. Hallinto piti niitä sopimattomina, jos rakennettaisiin sistema inglésin mukaisia aluksia. Vasta vuoden 1766 määräykset palauttivat alustyypin määritykset.

## Suunnittelu
Kahden ensimmäisen aluksen nimeämisistä annettiin määräys 24. maaliskuuta 1761. Niiden kölit laskettiin 18. huhtikuuta 1764. Kolmas luokan aluksista tilattiin hieman myöhemmin. Kaikki luokan alukset olivat vuodesta 1768 ilman tykkejään reservissä, kunnes ne palautettiin palvelukseen 1799.

## Alukset

## Lähteet
*

### Viitteet